महिलाओं ने ठाकुरजी के भजनों पर नृत्य कर खेली फूलों की होली
पाली. श्री अग्रवाल महिला मंडल की ओर से रविवार को पानी दरवाजा स्थित गोपीनाथ मंदिर में फागोत्सव का आयोजन किया गया। मंडल की उपाध्यक्ष सरोज अग्रवाल ने बताया कि कार्यक्रम को लेकर समाज की महिलाओं ने गोपीनाथ मंदिर में भगवान श्री कृष्ण की विशेष आरती कर अबीर लगा कर कार्यक्रम का आगाज किया। इसके बाद महिलाओं ने आज बृज में होली रे रसिया, होलियां में उड़े रे गुलाल, मुरली मनोहर बांसुरी वाले, श्याम होली खेलने आया जैसे भजनों की प्रस्तुति देकर जमकर नृत्य किया। साथ ही कई महिलाओं ने अबीर गुलाब के फूलों की होली खेली। इस मौके पर अंजू सिंहल, अंजना गर्ग, गीता मोदी, सुषमा गुप्ता, बसंती गुप्ता, त्रिवेणी अग्रवाल सहित कई महिलाओं ने भाग लिया।
hin_Deva hin_Deva